CELEX: 32017D1160
Language: et
Date: 2017-06-26 00:00:00
Title: Poliitika- ja julgeolekukomitee otsus (ÜVJP) 2017/1160, 26. juuni 2017, Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhataja nimetamise kohta (EUTM Somalia/1/2017)

30.6.2017   
            
            
               ET
            
            
               Euroopa Liidu Teataja
            
            
               L 167/37
            
         POLIITIKA- JA JULGEOLEKUKOMITEE OTSUS (ÜVJP) 2017/1160,
   26. juuni 2017,
   Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhataja nimetamise kohta (EUTM Somalia/1/2017)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5,
   ning arvestades järgmist:
   
               (1)
            
            
               Vastavalt otsuse 2010/96/ÜVJP artikli 5 lõikele 1 volitas nõukogu poliitika- ja julgeolekukomiteed tegema kooskõlas Euroopa Liidu lepingu artikliga 38 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu otsuseid järgmiste ELi missiooni ülemate nimetamise kohta.
            
         
               (2)
            
            
               Poliitika- ja julgeolekukomitee võttis 15. märtsil 2016 vastu otsuse (ÜVJP) 2016/396, (2) millega nimetati EUTM Somalia ELi missiooni ülemaks brigaadikindral Maurizio MORENA.
            
         
               (3)
            
            
               Nõukogu otsusega (EL) 2017/971 (3) muudeti EUTM Somalia käsuliini. Sellest tulenevalt tunnistati otsus (ÜVJP) 2016/396 kehtetuks ning brigaadikindral Maurizio MORENA nimetati EUTM Somalia ELi missiooni vägede juhatajaks.
            
         
               (4)
            
            
               Itaalia tegi 10. märtsil 2017 ettepaneku nimetada brigaadikindral Maurizio MORENA järglasena EUTM Somalia ELi missiooni vägede juhatajaks kolonel Pietro ADDIS.
            
         
               (5)
            
            
               ELi sõjaline komitee soovitas 23. mail 2017 poliitika- ja julgeolekukomiteel nimetada brigaadikindral Maurizio MORENA järglasena EUTM Somalia ELi missiooni vägede juhatajaks alates 1. juulist 2017 kolonel Pietro ADDIS.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Kolonel Pietro ADDIS nimetatakse Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhatajaks alates 1. juulist 2017.
   Artikkel 2
   Käesolev otsus jõustub selle vastuvõtmise päeval.
   
      Brüssel, 26. juuni 2017
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 44, 19.2.2010, lk 16.
   
      (2)  Poliitika- ja julgeolekukomitee 15. märtsi 2016. aasta otsus (ÜVJP) 2016/396 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni ülema nimetamise ning otsuse (ÜVJP) 2015/173 kehtetuks tunnistamise kohta (EUTM Somalia/1/2016) (ELT L 73, 18.3.2016, lk 99).
   
      (3)  Nõukogu 8. juuni 2017. aasta otsus (EL) 2017/971, millega kehtestatakse ELi täitevvolitusteta sõjaliste ÜJKP missioonide plaanimise ja juhtimise kord ning muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 146, 9.6.2017, lk 133).